Legal Document

Category: 43

Text:
48. ΑΠΟΦΑΣΗ ΥΠΟΥΡΓΟΥ ΕΜΠΟΡΙΟΥ Αριθ. Ε4/4359 της 15/24 Ιουν. 1987 (ΦΕΚ Β΄ 330) Εξαγωγή χωρίς συναλλαγματικές διατυπώσεις μεταφόρτωση επανεξαγωγή, κλπ. εμπορευμάτων. Έχοντας υπόψη τις διατάξεις: 1.Του Νόμ. 936/79 "Περί τροποποιήσεως και συμπληρώσεως των περί Εξωτερικού Εμπορίου διατάξεων". 2.Του Νόμ. 1558/85 "Περί Κυβέρνησης και Κυβερνητικών Οργάνων". 3.Του Νόμ. 1266/82 "Περί  Οργάνων άσκησης της νομισματικής, πιστωτικής και συναλλαγματικής πολιτικής και άλλες διατάξεις". 4.Του Π.Δ. 437/85 "Περί καθορισμού και ανακατανομής των αρμοδιοτήτων των Υπουργείων". 5.Του Π.Δ. 456/85 "Περί μεταφοράς αρμοδιοτήτων, Υπηρεσιών και Προσωπικού στο Υπουργείο Εμπορίου από το Υπουργείο Εθνικής Οικονομίας". 6.Της απόφασής μας αριθ. Ε4/10110/4.12.80 όπως τροποποιημένη ισχύει σήμερα. 7.Τις αποφάσεις μας αριθ. Ε4/9490/80 και Ε4/4460/81, αποφασίζεται: Ι.Ανατίθεται στις Περιφερειακές Υπηρεσίες (Διευθύνσεις και Τμήματα Εμπορίου) να χορηγούν: 1.Εγκρίσεις εξαγωγής χωρίς συναλλαγματικές διατυπώσεις προϊόντων εγχωρίου προέλευσης αξίας μέχρι 1.000.000 δραχμών και αλλοδαπής προέλευσης αξίας μέχρι 200.000 δραχμών και εφόσον κατά την κρίση τους δεν ασκείται με οποιοδήποτε τρόπο εμπορία πλην των περιπτώσεων που έχουν ανατεθεί με την παρούσα στις Τελωνειακές Αρχές. 2.Εγκρίσεις εξαγωγής εγχωρίων προϊόντων στα κράτη-μέλη της Ε.Ο.Κ. προς μεταποίηση ή επεξεργασία ή βαφή, η οποία δεν μπορεί να γίνει στην Ελλάδα και επανεισαγωγή αυτών, μεταποιημένων ή επεξεργασμένων. Σελ. 264,36 Τεύχος Θ123-Σελ. 48 Οι παραπάνω εγκρίσεις εξαγωγής θα χορηγούνται κατόπιν ειδικής, σε κάθε περίπτωση βεβαίωσης της αρμόδιας Υπηρεσίας του Υπουργείου Βιομηχανίας, Ενέργειας και Τεχνολογίας, ότι η μεταποίηση ή επεξεργασία ή η βαφή δεν μπορεί να γίνει από εγχώριες επιχειρήσεις και κατάθεσης στο Τελωνείο Εξαγωγής, στο οποίο θα απευθύνεται η σχετική άδεια της κατά την κρίση αυτού εγγύησης, ότι θα επανεισαχθούν τα παραπάνω προϊόντα μεταποιημένα ή επεξεργασμένα ή και αυτούσια στην περίπτωση που δια διαφόρους λόγους δεν θα μεταποιηθούν. Ειδικά εγκρίσεις εξαγωγής στα κράτη-μέλη της ΕΟΚ απορριμάτων και θραυσμάτων πολυτίμων μετάλλων προς διαχωρισμό των περιεχομένων σ’ αυτά πολυτίμων μετάλλων και την επανεισαγωγή τους στη χώρα μας θα χορηγούνται από τα Καταστήματα της Τράπεζας Ελλάδος. Για τις εξαγωγές των ειδών του εδαφίου αυτού προς τρίτες χώρες απαιτείται έγκριση του Υπουργείου Εμπορίου. Τα τιμολόγια των εξόδων μεταποίησης κλπ που αναφέρονται στο παρόν εδάφιο παραπέμπονται εκ των προτέρων στην Επιτροπή Ρυθμίσεως θεμάτων εισαγωγής για τη σχετική έγκριση. ΙΙ.Ανατίθεται στις Τελωνειακές Αρχές του Κράτους να επιτρέπουν χωρίς άδεια του Υπουργείου Εμπορίου: 1.Τη μεταφόρτωση εμπορευμάτων ξένης προέλευσης, τα οποία κομίζονται με οποιοδήποτε μεταφορικό μέσο στους χώρους της δικαιοδοσίας τους, εξαιρέσει όπλων, κυνηγετικών όπλων πυρομαχικών, εκρηκτικών υλών και εκρηκτικών μηχανημάτων για τη μεταφόρτωση των οποίων απαιτείται κοινή Απόφαση των Υπουργών Εθνικής Άμυνας, Εμπορίου και Δημόσιας Τάξης κατά τις διατάξεις του άρθρ. 2 του Νόμ. 495/76 "περί όπλων, εκρηκτικών υλών και εκρηκτικών μηχανημάτων και άλλων τινών ποινικών διατάξεων" ή και ειδών που έχουν θεσπισθεί περιορισμοί στην εξαγωγή τους εφόσον πρόκειται: - 747 11.Ζ.β.48 Οργάνωση εξωτερικού εμπορίου Α.Για άμεση μεταφόρτωση εμπορεύματος, ξένης προέλευσης, από πλοίο σε πλοίο ή από αεροσκάφος πολιτικής αεροπορίας σε άλλο αεροσκάφος πολιτικής αεροπορίας, ανεξάρτητα του εάν αναγράφεται ή όχι στο πρωτότυπο δηλωτικό του πλοίου ή του αεροσκάφους, το οποίο κομίζει το εμπόρευμα, "εμπόρευμα υπό διαμετακόμιση" ή "ΤΡΑΝΖΙΤΟ" και ανεξάρτητα του εάν αναφέρεται ή όχι στο δηλωτικό αυτό τελικός λιμένας ή χώρα προορισμού του. Β.Για μεταφόρτωση εμπορευμάτων ή ειδών ή αντικειμένων ξένης προέλευσης, τα οποία έχουν εκφορτωθεί σε ελληνικούς λιμένες είτε από παραδρομή είτε από κάποιο άλλο λόγο, εφόσον από το σχετικό δηλωτικό εκφόρτωσής τους ή της φορτωτικής τους συνάγεται, κατά την κρίση των αρμοδίων Τελωνειακών Αρχών, ότι αυτά προορίζονται για άλλη χώρα. Γ.Για μεταφόρτωση εμπορευμάτων ξένης προέλευσης, τα οποία κομίζονται από το εξωτερικό σε Ελληνικά λιμάνια, αερολιμένες και στις Ελεύθερες Ζώνες Πειραιώς και Θεσσαλονίκης είτε για λογαριασμό του αποστολέα οίκου του εξωτερικού, είτε για λογαριασμό τρίτου, ανεξάρτητα του εάν αναφέρεται ή όχι τόσο στο πρωτότυπο της φορτωτικής όσο και στο σχετικό δηλωτικό της εισαγωγής, ότι αυτά έχουν κομισθεί στην Ελλάδα "εμπόρευμα υπό διαμετακόμιση" ή "ΤΡΑΝΖΙΤΟ" και ανεξάρτητα του εάν αναγράφεται ή όχι στη φορτωτική τους και στο δηλωτικό τους τελικό λιμάνι ή χώρα προορισμού. Δ.Για διάφορα είδη, τα οποία έχουν αποσταλεί από το εξωτερικό ως δώρο ή έχουν κομισθεί στην Ελλάδα από επιβάτες ημεδαπούς ή αλλοδαπούς, των οποίων ειδών δεν επιθυμούν οι κύριοι για οποιοδήποτε λόγο την παραλαβή τους. Εάν πρόκειται για είδη όπως τα παραπάνω, τα οποία έχουν κομισθεί σε ταχυδρομικά δέματα, η επιστροφή τους στους αποστολείς του εξωτερικού, εφόσον τα δέματα αυτά δεν έχουν παραληφθεί από τους παραλήπτες τους, που αναφέρονται σ’ αυτά, μέσα στη νόμιμη προθεσμία, θα γίνεται από τις οικείες Αρχές, σύμφωνα με την κείμενη σχετική νομοθεσία, χωρίς άδεια. Η μεταφόρτωση, σε όλες τις περιπτώσεις οι οποίες αναφέρονται στο εδαφ. 1 της παρ. 11 της παρούσας απόφασης θα επιτρέπεται μετά από: α)κατάθεση υπεύθυνης δήλωσης του Νόμ. 936/79 στην οικεία Τελωνειακή Αρχή ή το Ταχυδρομείο, ότι η αξία των προς μεταφόρτωση ειδών δεν έχει διακανονισθεί με οποιοδήποτε τρόπο και δεν έχει διατεθεί για το λόγο αυτό κρατικό συνάλλαγμα, β)προσκόμιση από τον υπόχρεο ή τον αντιπρόσωπό του βεβαίωσης περί αγοράς Συναλλάγματος που να καλύπτει τα έξοδα ή περί εξασφάλισης της εισαγωγής του συναλλάγματος που αντιστοιχεί στα δημιουργηθέντα έξοδα στην Ελλάδα λόγω της μεταφόρτωσης τα οποία και βαρύνουν τα παραπάνω εμπορεύματα, "εκτός εάν η μεταφόρτωση πραγματοποιείται από μεταφορικές εταιρείες που  τηρούν εξωλογιστικούς λογαριασμούς συναλλάγματος στην Τράπεζα της Ελλάδος και οι οποίες θα προσκομίζουν στις Τελωνειακές Αρχές σχετική προέγκριση της Τράπεζας της Ελλάδος για τη συναλλαγματική κάλυψη των εξόδων της μεταφόρτωσης", γ)προσκόμιση σε περιπτώσεις πετρελαιοειδών, καυσίμων και λιπαντικών, στις Τελωνειακές Αρχές από τον υπόχρεο ή αντιπρόσωπό του βεβαίωσης της Τράπεζας της Ελλάδος ότι έγινε ή έχει εξασφαλισθεί η εισαγωγή του συναλλάγματος για τα παραπάνω έξοδα. Οι μέσα στα « »τελευταίες φράσεις της άνω περίπτ. β' προστέθηκαν από την παρ. 1 της Ε4/7784/Φ.1/2-22 Δεκ. 1987 (ΦΕΚ Β' 736) αποφ. Υπ. Εμπορίου, κατωτ. αριθ.49. 2.Την εξαγωγή στο εξωτερικό, χωρίς συναλλαγματικές διατυπώσεις εγχωρίων προϊόντων, αξίας όχι μεγαλύτερης των 200.000 δραχμ., τα οποία αποστέλλονται από εμπόρους που έχουν την ιδιότητα του Εξαγωγέα ή του Εμπορικού Αντιπροσώπου ή από οποιαδήποτε επιχείρηση που είναι μέλος εμπορικού, επαγγελματικού και βιοτεχνικού επιμελητηρίου της χώρας, ως δείγματα για λήψη παραγγελιών, ή για έκθεσή τους σε εκθέσεις του Εξωτερικού ή για τεχνολογικό έλεγχο ή ποιοτικό έλεγχο αυτών ή για ενέργεια δοκιμών καλής λειτουργίας μηχανημάτων επεξεργασίας ή συσκευασίας κ.λπ. των παραπάνω εγχωρίων προϊόντων, τα οποία μηχανήματα πρόκειται να παραγγελθούν από τους ενδιαφερόμενους. 3.Τη συναποστολή στις εξαγωγές εγχωρίων προϊόντων συσκευασμένων σε χάρτινους σάκκους ή χαρτοκιβώτια, υλικού συσκευασίας σε ποσοστό μέχρι 5% επί των εξαγομένων πλήρων σάκκων και χαρτοκιβωτίων, χωρίς συναλλαγματικές διατυπώσεις, προκειμένου τα κενά αυτά είδη να χρησιμοποιηθούν για την αντικατάσταση των τυχόν φθαρμένων κατά την εκφόρτωση των εμπορευμάτων στη χώρα προορισμού. 4.Την αποστολή στην αλλοδαπή ή τη συναποκόμιση από Έλληνες υπηκόους που αναχωρούν στο εξωτερικό, ομογενείς ή αλλοδαπούς χωρίς συναλλαγματικές διατυπώσεις, προϊόντων εγχώριας ή αλλοδαπής προέλευσης, σύμφωνα με τους παρακάτω σε κάθε περίπτωση όρους: Α.Την αποστολή ή συναποκόμιση από οποιονδήποτε ενδιαφερόμενο στο εξωτερικό εγχωρίων προϊόντων που εξάγονται ως δώρα, συνολικής αξίας μέχρι 100.000 δραχμ. Β.Τη συναποκόμιση από Έλληνες υπηκόους που αναχωρούν για το εξωτερικό για μόνιμη εγκατάσταση, προκειμένου μεν για μεμονωμένα άτομα, εγχωρίων προϊόντων συνολικής αξίας, μέχρι 150.000 δραχμ., προκειμένου δε για οικογένεια, εγχωρίων προϊόντων συνολικής αξίας μέχρι 300.000 δραχμ. (Αντί για τη σελ. 264, 37) Σελ. 264, 37(α) Τεύχος ΙΒ-9-3 - Τεύχος ΙΒ-10-1 Σελ. 103 - 748 Οργάνωση εξωτερικού εμπορίου 11.Ζ.β.48 Γ.Την από αλλοδαπούς μόνιμους κάτοικους του εξωτερικού οι οποίοι διέμειναν προσωρινά στην Ελλάδα, (τουλάχιστον επί ένα μήνα), συναποκόμιση ή αποστολή στο εξωτερικό προκειμένου μεν για μεμονωμένα άτομα εγχωρίων προϊόντων συνολικής αξίας μέχρι 50.000 δραχμ. προκειμένου   δε   για   οικογένεια   εγχωρίων  προϊόντων συνολικής αξίας μέχρι 100.000 δραχμ. Η μέσα στην παρένθεση φράση (τουλάχιστον επί ένα μήνα), διαγράφτηκε από την παρ. 2 (1) της Ε4/7784/Φ.1/2-22 Δεκ. 1987 (ΦΕΚ Β' 736) απόφ. Υπουργού Εμπορίου, κατωτ. αριθ. 49. Δ.Την από ομογενείς μόνιμους κάτοικους του εξωτερικού που διέμειναν προσωρινά στην Ελλάδα, συναποκόμιση ή αποστολή στο εξωτερικό εγχωρίων προϊόντων συνολικής αξίας μέχρι 150.000 δραχμ., προκειμένου δε για οικογένεια εγχωρίων προϊόντων συνολικής αξίας μέχρι 300.000 δραχμ. Ε.Τη συναποκόμιση ή αποστολή στο εξωτερικό εγχωρίων προϊόντων από τους αναφερόμενους στα προηγούμενα εδάφ. Γ και Δ μόνο με την προσκόμιση στις Τελωνειακές Αρχές βεβαίωσης αγοράς συναλλάγματος οποιασδήποτε Τράπεζας από την οποία να προκύπτει ότι εξεχώρησαν συνάλλαγμα ισόποσης αξίας με τα συναποκομιζόμενα ή αποστελλόμενα προϊόντα. Η συνολική αξία των εν λόγω προϊόντων δε δύναται να υπερβαίνει το ύψος των 200.000 δραχμ. για τους αλλοδαπούς και των 500.000 δραχμ. για τους ομογενείς. Στην τελευταία περίπτωση η σχετική Β.Α.Σ θα ακυρώνεται από τις αρμόδιες Τελωνειακές Αρχές. 5.Την εξαγωγή από βιομηχανίες, βιοτεχνίες κατασκευής ειδών λαϊκής τέχνης και ειδών αργυροχρυσοχοΐας, ή από αναγνωρισμένα καταστήματα πωλήσεως αυτών των ειδών, χωρίς συναλλαγματικές διατυπώσεις δεμάτων που περιέχουν είδη Ελληνικής λαϊκής τέχνης και είδη αργυροχρυσοχοΐας, συνολικής αξίας μέχρι 150.000 δραχμ. Σε περίπτωση που η αξία των κατά τα ανωτέρω εξαγομένων ειδών σε δέματα υπερβαίνει το ποσό των 150.000 δρχ. και μέχρι του ποσού των 250.000 δραχ., η εξαγωγή τους θα επιτρέπεται με την απαραίτητη προϋπόθεση της προσκόμισης στις Τελωνειακές Αρχές, από τις ενδιαφερόμενες βιομηχανίες και βιοτεχνίες ή καταστήματα πωλήσεως των ανωτέρω ειδών, βεβαίωσης αγοράς συναλλάγματος οποιασδήποτε Τράπεζας, από την οποία να προκύπτει ότι εκχωρήθηκε συνάλλαγμα ισόποσης αξίας με τα εξαγόμενα είδη. Για τα ανωτέρω είδη συνολικής αξίας μεγαλύτερης των 250.000 δρχ. θα ακολουθείται η κανονική εξαγωγική διαδικασία που προβλέπεται από την απόφασή μας αριθ. Ε4/10110/1980. 6.Την αποστολή χωρίς συναλλαγματικές διατυπώσεις από εταιρείες, εξαγωγείς, εμπορικούς αντιπροσώπους, προϊόντων εγχώριας παραγωγής, ως δώρων συνολικής αξίας μέχρι 150.000 δρχ. για τη διατήρηση των εμπορικών τους δεσμών με τους πελάτες τους του εξωτερικού. Σελ. 264,38(α) Τεύχος ΙΒ-9-3-Τεύχος ΙΒ-10-1 Σελ. 104 7.Την αποστολή από κάθε ενδιαφερόμενο ή τη συναποκόμιση από τους αναχωρούντες για το εξωτερικό, χωρίς συναλλαγματικές διατυπώσεις, διαφόρων ειδών αλλοδαπής προέλευσης, που αποστέλλονται ως δώρα, όπως τροφίμων, ενδυμάτων, φαρμάκων και λοιπών ειδών και αντικειμένων που προέρχονται από το ελεύθερο εμπόριο, εφόσον η αξία των εν λόγω ειδών που περιέχονται σε κάθε δέμα και εξάγονται ή συναποκομίζονται σύμφωνα με τα παραπάνω δεν υπεβαίνει τις 50.000 δραχμ. και δε σκοπείται, κατά την κρίση της αρμόδιας Τελωνειακής Αρχής, διενέργεια εμπορίας. 8.Την αποστολή από κάθε ενδιαφερόμενο ή τη συναποκόμιση από τους αναχωρούντες για το εξωτερικό, χωρίς συναλλαγματικές διατυπώσεις, καφέ που αποστέλλεται ως δώρο, καθαρού βάρους μέχρι ενός κιλού κατ’ ανώτατο όριο, με τον όρο ότι: Α.Η αποστολή του θα γίνεται σε ξεχωριστά κάθε φορά δέματα, χωρίς να επιτρέπεται σε καμία περίπτωση η συσκευασία και αποστολή για περισσότερα από ένα. Β.Σε περίπτωση ταυτόχρονης αναχώρησης οικογένειας ή άλλων προσώπων με κοινό διαβατήριο δε θα παραλαμβάνουν μαζί τους ποσότητα καφέ ανώτερη της προαναφερθείσας και Γ.Κατά την κρίση σε κάθε περίπτωση της αρμόδιας Τελωνειακής Αρχής, δε σκοπείται διενέργεια εμπορίας. 9.Την αποστολή από κάθε ενδιαφερόμενο στην αλλοδαπή χωρίς συναλλαγματικές διατυπώσεις, διαφόρων κοσμημάτων εγχώριας κατασκευής ή αλλοδαπής προελεύσεως, ήτοι δακτυλιδιών, αλυσίδων, σταυρών, περιδεραίων, σκουλαρικιών, βραχιολιών, κουμπιών και λοιπών παρομοίων ειδών γενικά, από χρυσό ή άλλα πολύτιμα μέταλλα, καθώς και άλλων μικροαντικειμένων εγχώριας ή αλλοδαπής προελεύσεως, όπως στυλογράφων, αναπτήρων και λοιπών παρομοίων ειδών από οποιοδήποτε μέταλλο, ή άλλη ύλη, τα οποία αποστέλλονται για δώρα, εφόσον η αξία των αποστελλομένων και περιλαμβανομένων σε κάθε δέμα από τα παραπάνω είδη δεν υπερβαίνει κατά την κρίση της αρμόδιας Τελωνειακής Αρχής τις 50.000 δραχμές. 10.Την αποστολή από κάθε ενδιαφερόμενο χωρίς συναλλαγματικές διατυπώσεις διαφημιστικού υλικού, διαφημιστικών επιγραφών σε μέταλλα ή άλλες ύλες, πλάκες ή σε ύφασμα, ημεροδεικτών και λοιπών παρομοίων ειδών. Η ποσότητα και η αξία του διαφημιστικού υλικού που αποστέλλεται σύμφωνα με τα ανωτέρω, θα επιτρέπεται εφόσον κατά την κρίση σε κάθε περίπτωση της αρμόδιας Τελωνειακής Αρχής πρόκειται πράγματι για αποστολή υλικού ατού του είδους και δε σκοπείται διενέργεια εμπορίας. - 749 11.Ζ.β.48 Οργάνωση εξωτερικού εμπορίου 11.Την εξαγωγή με επανεισαγωγή χωρίς συναλλαγματικές διατυπώσεις των παρακάτω ειδών εφόσον πρόκειται για: Α.Την συναποκόμιση ή αποστολή ποδηλάτων, ραδιοφώνων, μαγνητοφώνων, οικιακών σκευών, βιβλίων κ.λ.π. σε Έλληνες σπουδαστές του εξωτερικού για τη διευκόλυνσή τους κατά τη διάρκεια των σπουδών τους. Β.Τη συναποκόμιση ή αποστολή των επαγγελματικών οργάνων για την άσκηση του επαγγέλματός τους στο εξωτερικό από μουσικούς, γιατρούς, δημοσιογράφους, φωτορεπόρτερς, τεχνικούς κ.λ.π. Γ.Τη συναποκόμιση ή αποστολή από ομάδες και μεμονωμένους αθλητές, αλητικών οργάνων αγωνιστικών σκαφών, εξοπλισμού σκι, ποδηλάτων κ.λ.π. όταν πρόκειται οι ενδιαφερόμενοι να λάβουν μέρος σε αγώνες. 12.Την αποστολή μόνο από τα Τελωνεία των Αερολιμένων, χωρίς συναλλαγματικές διατυπώσεις, στο εξωτερικό δημοσιογραφικού υλικού, όπως ανταποκρίσεων, φωτογραφιών, επανεμφανίσεων φωτογραφιών και κινηματογραφικών ταινιών και λοιπών παρεμφερών υλικών από τους ανταποκριτές, αδιακρίτως εθνικότητας των ξένων πρακτορείων ειδήσεων, εφημερίδων, περιοδικών, ραδιοφωνικών σταθμών και εταιρειών κινηματογραφικών επικαίρων και τηλεοράσεων. 13.Την εξαγωγή χωρίς συναλλαγματικές διατυπώσεις έργων ζωγραφικής, γλυπτικής και χαρακτικής, εφόσον η αποστολή ή συναποκόμιση τούτων ανεξάρτητα από τον αριθμό τεμαχίων και την αξία, ενεργείται από τους ίδιους τους καλλιτέχνες ή αντιπροσώπους τους ή από Σωματείο ή Ομάδα καλλιτεχνών και κατόπιν ειδικής κάθε φορά άδειας του Υπουργείου Πολιτισμού και Επιστημών, για την αποφυγή εξαγωγής κειμηλίων και έργων αρχαιολογικής ή ιστορικής αξίας και με τον απαραίτητο όρο της αναγραφής στην ειδική αυτή άδεια του ονόματος του καλλιτέχνη και των έργων που θα εξαχθούν. Σε περίπτωση που η εξαγωγή των εν λόγω καλλιτεχνικών έργων ενεργείται με την προϋπόθεση της επανεισαγωγής τους στην Ελλάδα πρέπει τούτο να δηλώνεται από τον αποστολέα στην αρμόδια Τελωνειακή Αρχή, για να γίνουν οι σχετικές ενέργειες από αυτές (σφράγιση, εγγύηση) ούτως ώστε να εξασφαλισθεί η επανεισαγωγή των ίδιων έργων. Εάν η αποστολή ή συναποκόμιση των ανωτέρω έργων ζωγραφικής, ανεξάρτητα από τον αριθμό τεμαχίων και την αξία, ενεργείται από άλλα πρόσωπα που δεν είναι καλλιτέχνες, σύμφωνα με τις παραπάνω προϋποθέσεις (Ειδική άδεια Υπουργείου Πολιτισμού) αυτή θα επιτρέπεται από τις αρμόδιες Τελωνειακές Αρχές, εφόσον κατά την κρίση τους, δεν σκοπείται εμπορία. 14.Την εξαγωγή χωρίς συναλλαγματικές διατυπώσεις επίπλων, σκευών, ειδών ρουχισμού και αντικειμένων οικιακής και ατομικής χρήσης γενικά, καθώς και ποδηλάτων, μοτοποδηλάτων, μοτοσυκλεττών και επιβατηγών αυτοκινήτων μεταχειρισμένων, που συναποκομίζονται από  πρόσωπα που μεταναστεύουν στο εξωτερικό ή αποστέλλονται σε πρόσωπα που μετανάστευσαν προηγουμένως εφόσον κατά την κρίση της αρμοδίας Τελωνειακής Αρχής αυτά τα είδη, καινούργια ή μεταχειρισμένα, αποτελούν πράγματι την οικοσκευή του μετανάστη. Για τη διαπίστωση της μετανάστευσης θα πρέπει να προσκομίζεται από τους ενδιαφερόμενους στην Τελωνειακή Αρχή έγγραφο της αρμόδιας αρχής. Ειδικότερα εάν μεταξύ των ειδών για εξαγωγή περιλαμβάνονται και αυτοκίνητα επιβατηγά, η εξαγωγή τους θα επιτρέπεται με τις προϋποθέσεις ότι: α)Έχει εκδοθεί άδεια κυκλοφορίας στην Ελλάδα, με ταξινόμησή τους στο όνομα του προσώπου που πρόκειται να αναχωρήσει ή αναχώρησε για το εξωτερικό και β)διαπιστώνεται κάθε φορά από τις αρμόδιες Τελωνειακές Αρχές από τα προσκομιζόμενα σ’ αυτές κατά την κρίση τους στοιχεία (άδεια κυκλοφορίας κ.λ.π.) ότι το επιβατηγό αυτοκίνητο που θα εξαχθεί είναι μεταχειρισμένο και έγινε χρήση του στην Ελλάδα από το πρόσωπο που αναχωρεί ή αναχώρησε στο εξωτερικό για χρονικό διάστημα μεγαλύτερο του ενός (1) έτους, γ)Ότι ανήκουν σε επαναπατρισθέντες ομογενείς, ναυτικούς, εργαζόμενους στην αλλοδαπή που τα αγόρασαν με ίδιο συνάλλαγμα στο εξωτερικό και επιθυμούν την επανεξαγωγή τους. 15.Την επανεξαγωγή από κάθε ενδιαφερόμενο χωρίς συναλλαγματικές διατυπώσεις επιβατηγών αυτοκινήτων τα οποία έχουν κομισθεί για λογαριασμό τους χωρίς διάθεση κρατικού συναλλάγματος και τα οποία έχουν δεσμευτεί για οποιοδήποτε λόγο στους τελωνειακούς χώρους. Η επανεξαγωγή θα επιτρέπεται εφόσον κατατεθεί στις Τελωνειακές Αρχές βεβαίωση αγοράς συναλλάγματος για ποσό ίσο τουλάχιστον με τα πραγματοποιηθέντα έξοδα. 16.Την επανεξαγωγή χωρίς συναλλαγματικές διατυπώσεις εμπορεύματος αξίας μέχρι δραχ. 50.000 το οποίο έχει εισαχθεί από το εξωτερικό με διακανονισμό της αξίας του με οποιοδήποτε τρόπο και το οποίο αποστέλλεται ως δείγμα από εμπόρους, οι οποίοι έχουν την ιδιότητα του εισαγωγέα ή εξαγωγέα ή αναγνωρισμένων εμπορικών αντιπροσώπων τους προς το σκοπό να διαπιστωθεί από τους ξένους αποστολείς του εμπορεύματος οίκους ή πρόωρη φθορά ή βλάβη του ή ότι δεν ανταποκρίνεται προς εκείνο που είχε παραγγελθεί. Η επανεξαγωγή των ως δειγμάτων αποστελλομένων στο εξωτερικό, βάσει του παρόντος εδαφίου εμπορευμάτων θα επιτρέπεται, κατά την κρίση της Τελωνειακής Αρχής, η οποία θα καθορίζει, σε κάθε περίπτωση, τόσο την ποσότητα που πρέπει να εξαχθεί όσο και την αξία ανάλογα με το δειγματιζόμενο κάθε φορά εμπόρευμα. (Αντί για τη σελ. 264, 39) Σελ. 264, 39(α) Τεύχος ΙΒ-9-3 - Τεύχος ΙΒ-10-1 Σελ. 105. - 750 Οργάνωση εξωτερικού εμπορίου 11.Ζ.β.48 17.Την εξαγωγή χωρίς συναλλαγματικές διατυπώσεις εκμαγείων από γύψο ή άλλη ύλη για την παραγωγή αντιτύπων από μέταλλο ή άλλη ύλη θα επιτρέπει η αρμόδια Τελωνειακή Αρχή κατόπιν ειδικής σε κάθε περίπτωση εγκρίσεως της αρμόδιας Υπηρεσίας του Υπουργείου Πολιτισμού και Επιστημών. 18.Την εξαγωγή από εμπόρους διαφόρων καλλιτεχνικών έργων ζωγραφικής, γλυπτικής, χαρακτικής και λοιπών έργων σύγχρονης τέχνης προς έκθεση και επανεισαγωγή εκτός των τυχόν πωλουμένων στο εξωτερικό ή διανεμομένων δωρεάν για διαφημιστικούς σκοπούς κατόπιν: Α.Κατάθεσης, από τον ενδιαφερόμενο εγγύησης κατά την κρίση της Τελωνειακής Αρχής, ότι τα εμπορεύματα θα επανεισαχθούν στην Ελλάδα μετά τη λήξη της Εκθέσεως ή ότι θα εισαχθεί η αντίστοιχη σε ελεύθερο συνάλλαγμα αξία, σε περίπτωση που θα πωληθούν κατά τη διάρκεια της Εκθέσεως εκτός εκείνων που τυχόν διατίθενται δωρεάν για διαφημιστικούς σκοπούς και Β.Προσκόμισης ειδικής κάθε φορά άδειας του Υπουργείου Πολιτισμού και Επιστημών, ότι τα προς εξαγωγή είδη είναι διάφορα καλλιτεχνικά έργα ζωγραφικής, γλυπτικής, χαρακτικής και λοιπά έργα σύγχρονης τέχνης, προς αποφυγή εξαγωγής κειμηλίων και έργων αρχαιολογικής ή ιστορικής αξίας και υπό τον όρο ότι θα αναγράφεται στην ειδική αυτή άδεια το ονοματεπώνυμο του καλλιτέχνη των προς εξαγωγή έργων. 19.Την εξαγωγή εκθεμάτων "καθώς και υλικών που προορίζονται για την κατασκευή περιπτέρων των εκθέσεων", από Δημόσιες Υπηρεσίες, Νομικά Πρόσωπα Δημοσίου ή Ιδιωτικού Δικαίου, Οργανισμούς Κοινής Ωφελείας, ή και ιδιώτες που ενεργούν κατόπιν εντολής και για λογαριασμό των προαναφερόμενων Υπηρεσιών ή Οργανισμών. Η μέσα στα « » φράση προστέθηκε από την παρ. 3 (1) της Ε4/7784/Φ.1/2-22 Δεκ. 1987 (ΦΕΚ Β' 736) απόφ. Υπουργού Εμπορίου κατωτ. αριθ. 49. 20.Α.Η αξία σε δραχμές των εγχωρίων προϊόντων που αποστέλλονται ή συναποκομίζονται στο εξωτερικό, για τα οποία αναφέρουν τα παραπάνω εδάφια της παρ. 11 της παρούσας υπολογίζεται από τις αρμόδιες Τελωνειακές Αρχές κατά την κρίση ή από τα προσκομιζόμενα σ’ αυτές σχετικά στοιχεία (τιμολόγια αγοράς τους και λοιπά δικαιολογητικά) και σύμφωνα με τις τρέχουσες τιμές τους σε δραχμές στο εσωτερικό. Β.Τα γραφεία που λειτουργούν στην Ελλάδα και ασχολούνται με τη μεταφορά δεμάτων ή άλλων ειδών στο εξωτερικό, μπορούν να αναλαμβάνουν τη μεταφορά δεμάτων που περιέχουν τα είδη τα οποία ορίζονται σ’ αυτή την απόφασή μας, εφόσον είναι εφοδιασμένα με σχετική επαγγελματική άδεια, που υποχρεούνται να επιδεικνύουν κάθε φορά, όταν ζητείται αυτή, στις αρμόδιες Τελωνειακές Αρχές. Σελ. 264, 40(α) Τεύχος ΙΒ-9-3 - Τεύχος ΙΒ-10-1 Σελ. 106 Γ.Τα αποστελλόμενα στο εξωτερικό είδη σύμφωνα με όσα αναφέρονται παραπάνω, θα πρέπει να είναι συσκευασμένα σε ιδιαίτερο δέμα, κατά αποστολέα, και δεν επιτρέπεται η αποστολή ειδών από περισσότερα του ενός πρόσωπα, για τον ίδιο παραλήπτη. Σε κάθε δέμα πρέπει να αναγράφεται το ονοματεπώνυμο και η διεύθυνση του αποστολέα και του παραλήπτη. Τα δέματα που συγκεντρώνονται για αποστολή από τα Γραφεία που αναφέρονται στην παρ. 11 εδαφ.19 της παρούσας πρέπει να συνοδεύονται και από δήλωση του ενδιαφερομένου αποστολέα, στην οποία θα αναφέρονται τα ίδια στοιχεία που αναγράφονται στο σχετικό δέμα, δηλαδή ονοματεπώνυμο και διεύθυνση αποστολέα και παραλήπτη, το περιεχόμενο αναλυτικά (είδος και βάρος) του δέματος και ότι ο αποστολέας επιθυμεί και αναθέτει την αποστολή του δέματος στο εν λόγω γραφείο μεταφορών. ΙΙΙ.Ανατίθεται στην Τράπεζα της Ελλάδος να χορηγεί: Εγκρίσεις εξαγωγής, επανεξαγωγής ή επανεισαγωγής στις κατωτέρω αναφερόμενες περιπτώσεις, εξαιρέσει πολεμικών όπλων, κυνηγετικών όπλων, πυρομαχικών, εκρηκτικών υλών και εκρηκτικών μηχανημάτων, για την επανεξαγωγή των οποίων απαιτείται προηγούμενη έγκριση του Υπουργού Εμπορίου και εφόσον πρόκειται για: 1.Επανεξαγωγή εκθεμάτων τα οποία έχουν κομισθεί στην Ελλάδα από το εξωτερικό για τη Διεθνή Έκθεση Θεσσαλονίκης ή για άλλη Έκθεση στην Ελλάδα, είτε για τη χώρα από την οποία έχουν κομισθεί, είτε για άλλη χώρα, βάσει των Τελωνειακών διατάξεων που ισχύουν για την επανεξαγωγή εκθεμάτων, κατόπιν προηγούμενης κατάθεσης στην Τράπεζα της Ελλάδος σχετικής υπεύθυνης δήλωσης από τους ενδιαφερόμενους, ότι δεν έχει διατεθεί συνάλλαγμα για το διακανονισμό της αξίας τους και προσκόμισης σχετικής βεβαίωσης της Διεύθυνσης της Εκθέσεως, ότι αυτά ευρίσκονται στην ελεύθερη ζώνη ή το χώρο της Εκθέσεως. Τα έξοδα μεταφόρτωσης των παραπάνω ειδών και λοιπά έξοδα αυτών τα οποία δημιουργούνται στην Ελλάδα και βαρύνουν αυτά, θα καλύπτονται με την εισαγωγή του αντίστοιχου συναλλάγματος ή σε δραχμές από τον υπόχρεο ή τον αντιπρόσωπο αυτού, κατά την κρίση της Τράπεζας της Ελλάδος. - 751 11.Ζ.β.48 Οργάνωση εξωτερικού εμπορίου 2.Επανεξαγωγή εμπορευμάτων τα οποία προέρχονται από το εξωτερικό και τα οποία έχουν εισαχθεί βάσει αδείας εισαγωγής και έχει διακανονισθεί η αξία τους με οποιοδήποτε τρόπο, εφόσον τα εμπορεύματα αυτά κρίνονται ακατάλληλα ή δεν ανταποκρίνονται προς τα παραγγελθέντα. Στις περιπτώσεις αυτές θα χορηγείται η σχετική άδεια επανεξαγωγής προς τη χώρα από την οποία έχουν εισαχθεί τα εμπορεύματα και προς τον ίδιο ξένο οίκο ή και σε άλλη χώρα κατ’ εντολήν αυτού, εφόσον είτε έχουν επανεισαχθεί ή έχει εξασφαλισθεί η επανεισαγωγή άλλων καταλλήλων ή άλλων που ανταποκρίνονται προς τα παραγγελθέντα είτε έχει εισαχθεί ή έχει εξασφαλισθεί η εισαγωγή της αξίας τους σε συνάλλαγμα και αφού προηγηθεί έλεγχος από την Τράπεζα της Ελλάδος της σχετικής αλληλογραφίας του ενδιαφερόμενου με τον οίκο του εξωτερικού ή αφού προσκομισθεί στην εν λόγω Τράπεζα σχετική επίσημη πραγματογνωμοσύνη. Στις περιπτώσεις που δεν υπάρχουν δικαιολογητικά από τα οποία να προσδιορίζεται η αξία των εξαγομένων ειδών τα σχετικά τιμολόγια θα παραπέμπονται στην Επιτροπή Ρυθμίσεως Θεμάτων Εισαγωγής. 3.Εξαγωγή στα μέλη-κράτη της Ε.Ο.Κ. μηχανημάτων, ανταλλακτικών μηχανημάτων, καθώς και κάθε άλλου είδους εγχώριας ή ξένης προέλευσης, τα οποία έχουν ανάγκη επισκευής, η οποία δεν μπορεί να γίνει στην Ελλάδα προς το σκοπό επισκευής και επανεισαγωγής τους στο εξωτερικό επισκευασμένων. Η εξαγωγή των εμπορευμάτων αυτών θα επιτρέπεται εφόσον κατατεθεί στην Τράπεζα της Ελλάδος από τον ενδιαφερόμενο Υπεύθυνη Δήλωση του Νόμ. 936/79 στην οποία θα δηλώνεται ότι η επισκευή των εν λόγω ειδών δεν μπορεί να γίνει από εγχώριες επιχειρήσεις. Για τη χορήγηση αδειών εξαγωγής των εν λόγω ειδών προς τρίτες χώρες απαιτείται επιπλέον και η σύμφωνη γνώμη του Υπουργείου Βιομηχανίας, Ενέργειας και Τεχνολογίας. Όλα τα τιμολόγια των εξόδων επισκευής θα παραπέμπονται στην Επιτροπή Ρυθμίσεως Θεμάτων εισαγωγής. Η επανεξαγωγή ή εξαγωγή των εμπορευμάτων για τα οποία αναφέρουν τα εδαφ. 2 και 3 της παρ. ΙΙΙ της παρούσας απόφασης θα επιτρέπεται από την Τράπεζα της Ελλάδος κατόπιν προηγούμενης κατάθεσης σ’ αυτήν από τον ενδιαφερόμενο των εγγυήσεων που απαιτούνται κατά την κρίση της, σε κάθε περίπτωση, είτε για την επανεισαγωγή, μέσα στην προθεσμία την οποία θα ορίζει η Τράπεζα της Ελλάδος, των καταλλήλων εμπορευμάτων ή εκείνων που ανταποκρίνονται στα παραγγελθέντα ή των επισκευασμένων ομοίων τοιούτων σύμφωνα με τα όσα ορίζονται παραπάνω, είτε για την εισαγωγή της αντίστοιχης, σε συνάλλαγμα, αξίας αυτών. 4.Επανεξαγωγή χωρίς συναλλαγματικές διατυπώσεις εμπορευμάτων, τα οποία έχουν κομισθεί στην Ελλάδα και δεν έχουν  παραληφθεί από τον Τελωνειακό χώρο: Α.Χωρίς την τήρηση της διαδικασίας εισαγωγής και χωρίς να χορηγηθεί συνάλλαγμα, αφού διαπιστωθούν από την Τράπεζα της Ελλάδος τα ανωτέρω και κατόπιν ελέγχου των απαραίτητων κατά την κρίση της στοιχείων, τα οποία υποχρεούται να προσκομίσει ο ενδιαφερόμενος. Β.Με τήρηση της διαδικασίας εισαγωγής, εφόσον εξακριβωθεί από την Τράπεζα της Ελλάδος, ότι δεν έχει διακανονισθεί με οποιοδήποτε τρόπο η αξία του εμπορεύματος. Όλα τα έξοδα, γενικά, τα οποία βαρύνουν τα εμπορεύματα για τα οποία αναφέρουν τα υπεδάφ. Α και Β του εδαφ. 4 της παρ. ΙΙΙ της παρούσας απόφασης και τα οποία μπορούν να εξαχθούν είτε στη χώρα από την οποία προέρχονται, είτε σε οποιαδήποτε άλλη χώρα, θα πληρώνονται στην Ελλάδα είτε από τον παραλήπτη ή αποστολέα οίκο του εξωτερικού, είτε από τους αντιπροσώπους αυτών, που ευρίσκονται στην Ελλάδα, με εκχώρηση συναλλάγματος αντίστοιχης αξίας. 5.Εξαγωγή χωρίς συναλλαγματικές διατυπώσεις, κενών σιδηρών κυλίνδρων, φιαλών, κιβωτίων, βαρελιών, δοχείων, ετικεττών, καλυμμάτων βαγονιών, καλυμμάτων αυτοκινήτων και λοιπών γενικά ειδών συσκευασίας, τα οποία θα χρησιμοποιηθούν για εισαγωγη εμπορευμάτων από το εξωτερικό. Για την εξασφάλιση της επανεισαγωγής των εν λόγω ειδών συσκευασίας θα κατατίθεται από τον ενδιαφερόμενο στην Τράπεζα της Ελλάδος οι κατά την κρίση της σχετικές εγγυήσεις. 6.Επανεξαγωγή, χωρίς συναλλαγματικές διατυπώσεις, ειδών συσκευασίας γενικά, από εκείνα που αναφέρονται στο αμέσως προηγούμενο εδαφ. 5 της παρ. ΙΙΙ της παρούσας απόφασης, εφόσον από τα προσκομιζόμενα σε κάθε περίπτωση δικαιολογητικά αποδεικνύεται ότι αυτά τα είδη συσκευασίας πρέπει να επιστραφούν στον οίκο του εξωτερικού, ο οποίος τα έχει αποστείλει και ότι δεν έχει διατεθεί συνάλλαγμα προς κάλυψη της αξίας τους κατά το διακανονισμό της αξίας των εμπορευμάτων που έχουν εισαχθεί με αυτά. 7.Α.Επανεισαγωγή εμπορευμάτων, ελληνικής καταγωγής, προς αντικατάσταση και επανεξαγωγή ή ανάλωση στην Ελλάδα ή επανεξαγωγή σε αγοραστή και παραλήπτη διάφορο του αρχικού, εφόσον τα εμπορεύματα αυτά έχουν εξαχθεί από τη χώρα μας με διακανονισμό της αξίας τους με οποιοδήποτε τρόπο και δεν έχουν παραληφθεί από τον αγοραστή οίκο του εξωτερικού για οποιοδήποτε λόγο ή εγκαταλείφθηκαν ή εκρίθηκαν ως μη σύμφωνα με τα παραγγελθέντα. Οι Τελωνειακές Αρχές θα ελέγχουν για την πλήρη ταυτοποίηση του επανεισαγομένου εμπορεύματος και του εξαχθέντος. Β.Επανεισαγωγή εμπορευμάτων Ελληνικής καταγωγής προς επισκευή, μεταποίηση, μετατροπή κ.λ.π. (καθεστώς ενεργητικής τελειοποίησης ΤΡΑ) και την εν συνεχεία επανεξαγωγή τους. Στην περίπτωση αυτή θα τηρείται η ακόλουθη διαδικασία: (Αντί για τη σελ. 264, 401) Σελ. 264, 401(α) Τεύχος ΙΒ-9-3 - Τεύχος ΙΒ-10-1 Σελ. 107 - 752 Οργάνωση εξωτερικού εμπορίου 11.Ζ.β.48 α)Όταν η επανεισαγωγή των εμπορευμάτων για επισκευή ή μεταποίηση ενεργείται από  τον    Έλληνα    κατασκευαστή   και  μέσα  σ’ ένα έτος από την αρχική εξαγωγή, δεν απαιτείται έγκριση. β)Όταν η επανεισαγωγή για επισκευή, μεταποίηση ή μετατροπή κ.λ.π. ενεργείται πέραν της παραπάνω προθεσμίας είτε από τον αρχικό εξαγωγέα είτε από οποιαδήποτε άλλη επιχείρηση, προϋποθέτει προηγούμενη έγκριση της Τράπεζας της Ελλάδος. γ)Για επανεισαγωγή προϊόντων για τα οποία είτε τηρηθεί η διαδικασία της ενεργητικής τελειοποίησης "(FACON)", και επανεισάγονται προς επισκευή, επιδιόρθωση κ.λπ. και επανεξαγωγή, απαιτείται προηγούμενη έγκριση της Τράπεζας Ελλάδος. Η λέξη "FACON", προστέθηκε από την παρ. 4 (1) της Ε4/7784/Φ.1/2-22 Δεκ. 1987 (ΦΕΚ Β' 736), απόφ. Υπουργού Εμπορίου, κατωτ. αριθ. 49. 8.Εξαγωγή στο εξωτερικό, χωρίς συναλλαγματικές διατυπώσεις, εγχωρίων προϊόντων, ανεξάρτητα αξίας, τα οποία αποστέλλονται ή συναποκομίζονται από εμπόρους που έχουν την ιδιότητα του εξαγωγέα ή την ιδιότητα του εμπορικού αντιπροσώπου ή από οποιαδήποτε επιχείρηση που είναι μέλος εμπορικού, επαγγελματικού και βιοτεχνικού Επιμελητηρίου της χώρας, ως δείγματα για λήψη παραγγελιών ή για έκθεσή τους σε εκθέσεις του εξωτερικού ή για τεχνολογικό έλεγχο ή ποιοτικό έλεγχο αυτών ή για ενέργεια δοκιμών καλής λειτουργίας μηχανημάτων επεξεργασίας ή συσκευασίας κ.λ.π. των παραπάνω εγχωρίων προϊόντων, τα οποία μηχανήματα πρόκειται να παραγγελθούν από τους ενδιαφερόμενους με την υποχρέωση είτε επανεισαγωγής των ίδιων προϊόντων, είτε εισαγωγής της σε συνάλλαγμα αξίας αυτών, σε περίπτωση διαθέσεώς τους στο εξωτερικό. Η εν λόγω εξαγωγή θα επιτρέπεται εφόσον προσκομίζεται στην Τράπεζα της Ελλάδος σχετικό τιμολόγιο εξαγωγής και εφόσον κατατίθεται στην εν λόγω Τράπεζα η κατά την κρίση της, σε κάθε περίπτωση, εγγύηση για την εξασφάλιση της επανεισαγωγής των εγχωρίων προϊόντων, που θα εξαχθούν σύμφωνα με όσα ορίζονται στο παρόν εδάφ. 8, ή της εισαγωγής σε συνάλλαγμα αξίας αυτών στην προθεσμία που θα καθορίζει, σε κάθε περίπτωση, η Τράπεζα της Ελλάδος. Σε εξαιρετικές περιπτώσεις μπορεί η Τράπεζα της Ελλάδος, κατόπιν σχετικής έγκρισης της Επιτροπής Συναλλάγματος Εξωτερικού Εμπορίου, να απαλλάσσει τον ενδιαφερόμενο από την υποχρέωση της επανεισαγωγής όλων ή μέρους των εγχωρίων προϊόντων, τα οποία έχουν εξαχθεί για το σκοπό που αναφέρει το παρόν εδάφ. 8, ή της εισαγωγής ολόκληρης ή μέρους της σε συνάλλαγμα αξίας τους, Σελ. 264, 402(α) Τεύχος ΙΒ-9-3 - Τεύχος ΙΒ-10-1 Σελ. 108 εφόσον από τα προσκομιζόμενα στην εν λόγω Τράπεζα δικαιολογητικά αποδεικνύεται ότι μερικά από τα προϊόντα αυτά είτε έχουν δωρηθεί στο εξωτερικό είτε έχουν διανεμηθεί για διαφημιστικούς ή άλλους παρεμφερείς σκοπούς. 9.Εξαγωγή ή επανεξαγωγή προϊόντων, ανάλογα του εάν αυτά είναι εγχώριας ή ξένης προέλευσης, προς οποιαδήποτε χώρα, μέχρι αξίας $ 10.000 εφόσον τα εν λόγω προϊόντα έχουν αγορασθεί βάσει επισήμου τιμολογίου ή επίσημης απόδειξης λιανικής πώλησης εμπορικών επιχειρήσεων, από ομογενείς ή αλλοδαπούς, οι οποίοι διέμειναν προσωρινά στην Ελλάδα και θα συναποκομισθούν τα προϊόντα αυτά από τους αγοραστές τους κατά την επιστροφή τους ή θα αποσταλούν από αυτούς ή τις Ελληνικές εμπορικές επιχειρήσεις στο εξωτερικό. Η Τράπεζα της Ελλάδος θα χορηγεί τις παραπάνω άδειες εξαγωγής εμπορευμάτων κατόπιν προηγούμενης εκχώρησης σ’ αυτήν από τους αγοραστές ομογενείς ή αλλοδαπούς του αντίστοιχου ποσού σε συνάλλαγμα, το οποίο θα καλύπτει ολόκληρη την αξία των προς εξαγωγή ειδών. IV.Ανατίθεται στις Υπηρεσίες του Οργανισμού Σιδηροδρόμων Ελλάδος (Ο.Σ.Ε.) να: 1.Επανεξάγουν στο εξωτερικό εμπορεύματα, για τα οποία βάσει των διατάξεων της παρούσας απόφασης, απαιτείται άδεια της Τράπεζας της Ελλάδος και που έχουν αποσταλεί από τον οίκο του εξωτερικού με τους σιδηροδρόμους και δεν έχουν παραληφθεί για οποιοδήποτε λόγο από τους ενδιαφερόμενους στην Ελλάδα εισαγωγείς, για τους οποίους προορίζονται, χωρίς να εξετάζεται από τις Υπηρεσίες του Ο.Σ.Ε. εάν έχει χορηγηθεί ή όχι συνάλλαγμα για το διακανονισμό της αξίας των εμπορευμάτων αυτών. Οι κατά τα παραπάνω επανεξαγωγές εμπορευμάτων στην αλλοδαπή προς παραλαβή των ίδιων οίκων του εξωτερικού παρά των οποίων αποσταλεί αυτά, θα ενεργούνται εφόσον: α)Πρόκειται για εμπορεύματα τα οποία έχουν κομισθεί στην Ελλάδα με τους σιδηροδρόμους. - 753 11.Ζ.β.48 Οργάνωση εξωτερικού εμπορίου β)Έχουν ειδοποιηθεί από τις αρμόδιες Υπηρεσίες του ΟΣΕ, οι εισαγωγείς, στο όνομα των οποίων έχουν αφιχθεί τα εμπορεύματα, με έγγραφα, επανειλημμένα και μάλιστα και με συστημένα έγγραφα αυτών και αυτοί έχουν αρνηθεί την παραλαβή τους για οποιοδήποτε λόγο ή δεν έχουν εμφανισθεί καθόλου στην αρμόδια Υπηρεσία του ΟΣΕ για την παραλαβή των εμπορευμάτων και γ)Κατέχει η αρμόδια Υπηρεσία του ΟΣΕ επιστολή του αποστολέα οίκου του εξωτερικού, με την οποία αυτός ζητεί την επιστροφή σ’ αυτόν του εμπορεύματός τους. Για την κάλυψη των εξόδων τα οποία δημιουργούνται σε βάρος των επανεξαγομένων εμπορευμάτων, καθώς και των εξόδων επανεξαγωγής τους και λοιπών γενικά εξόδων, θα εφαρμόζεται η παράγραφος αριθ.ΙΙ εδάφ. Ι.Δ.β της παρούσας σε συνεννόηση με την αρμόδια Υπηρεσία του ΟΣΕ. 2.Αποστέλλουν, μέσω των Τελωνείων Αθηνών, Πειραιά, Αερολιμένα Αθηνών, Θεσσαλονίκης, Αλεξανδρούπολης και των Ταχυδρομικών Γραφείων Αθηνών, Πειραιώς, Θεσσαλονίκης και Αλεξανδρουπόλεως, χωρίς συναλλαγματικές διατυπώσεις, είδη και αντικείμενα (τσάντες, ωρολόγια, κοσμήματα, φωτογραφικές μηχανές, μικρά ραδιόφωνα και λοιπά μικρά, ατομικής χρήσεως, αντικείμενα) στο εξωτερικό προς παραλαβή τους από τους στο εξωτερικό ευρισκόμενους δικαιούχους τους, τα οποία έχουν λησμονηθεί από αυτούς σε επιβατικά οχήματα του ΟΣΕ και έχουν ανευρεθεί από τις Υπηρεσίες του εν λόγω Οργανισμού. Η κατά τα παραπάνω εξαγωγή θα επιτρέπεται από τα προαναφερόμενα αρμόδια Τελωνεία κατόπιν αποστολής σε αυτά σχετικών για κάθε περίπτωση εγγράφων των αρμοδίων Υπηρεσιών του ΟΣΕ και κυρωμένων αντιγράφων των επιστολών του δικαιούχου παραλήπτη ή του ξένου σιδηροδρομικού δικτύου ή του σχετικού Πρακτορείου, από τα οποία να διαπιστώνεται ότι τα προς αποστολή είδη ανήκουν στον επιβάτη προς τον οποίο ζητείται η αποστολή τους και ότι αυτά έχουν λησμονηθεί από αυτόν κατά την άφιξή του στην Ελλάδα. Το θέμα της κάλυψης των τυχόν εξόδων με τα οποία θα βαρύνονται τα εν λόγω εμπορεύματα (αποθήκευτρα, έξοδα αποστολής τους κ.λ.π. θα εξετάζεται από τα αρμόδια Τελωνεία, σε κάθε περίπτωση, εάν κατά την κρίση τους πρέπει να εισάγεται συνάλλαγμα από το εξωτερικό ή εάν πρέπει να εξοφλούνται με δραχμές, βάσει του ύψους τους χωρίς να δυσχεραίνεται η κατά τα παραπάνω αποστολή των εν λόγω ειδών. V.Τα έξοδα των μεταφορτώσεων, επανεξαγωγών κ.λ.π. που αναφέρονται στην παρούσα απόφαση και δεν υπερβαίνουν το ποσό των $ 200 ΗΠΑ παρέχεται η ευχέρεια να καλύπτονται και σε δραχμές. VI.Εάν πρόκειται για εξαγωγές χωρίς συναλλαγματικές διατυπώσεις, μεταφορτώσεις ή επανεξαγωγές ειδών που δε ρυθμίζονται με την παρούσα απόφαση, απαιτείται στις περιπτώσεις αυτές προηγούμενη έγκριση του Υπουργείου Εμπορίου. VII.Τα Υπουργεία Οικονομικών και Μεταφορών και Επικοινωνιών, προς τα οποία κοινοποιείται η παρούσα, παρακαλούνται να ανακοινώσουν αυτήν προς όλες τις Τελωνειακές Αρχές, τα Ταχυδρομικά Γραφεία και τον ΟΣΕ προς ενημέρωσή τους και εφαρμογή της. VIII.Εμπορεύματα που εξάγονται στο εξωτερικό χωρίς συναλλαγματικές διατυπώσεις για δειγματισμό με την συνοδεία δελτίων Α.Τ.Α. καλύπτονται από την εγγύηση του εξαγωγέα που έχει κατατεθεί κατά την εγγραφή του στο Ειδικό Μητρώο Εξαγωγέων. ΙΧ.Με την απόφαση μας αυτή καταργούνται οι αποφάσεις μας αριθ. Ε4/9490/17.11.80, Ε4/4460/ 3.8.81 και το έγγραφό μας αριθ. Ε4/1012/9.4.84.